b"\n_START_ARTICLE_\nZai\n_START_SECTION_\nCorrespond\xc3\xa8ncies l\xc3\xa8xiques entre el zai i d'altres lleng\xc3\xbces eti\xc3\xb2piques\n_START_PARAGRAPH_\nEl zai comparteix un 60 per cent del seu vocabulari amb el harari i un 59 per cent amb el silt'e segons una recerca duta a terme l'any 1994 (Gardner i Siebert 2001: 12), mentre que les dades de M. L. Bender (1971) palesen percentatges superiors: 61 per cent respecte del harari i 70 per cent pel que fa al silt\xe2\x80\x99e. Aquestes difer\xc3\xa8ncies podrien derivar-se de les circumst\xc3\xa0ncies espec\xc3\xadfiques de les enquestes realitzades: mentre que els 320 \xc3\xadtems l\xc3\xa8xics fornits per Bender van ser recollits arreu de l'\xc3\xa0rea de la llengua, la llista del S.L.L.E., molt m\xc3\xa9s redu\xc3\xafda (98 mots) es compil\xc3\xa0 23 anys m\xc3\xa9s tard en una \xc3\xa0rea (Herera Mendoio) en qu\xc3\xa8 el volum dels manlleus a l\xe2\x80\x99oromo no ha cessat de cr\xc3\xa9ixer (Gardner i Siebert 2001: 12)."